VZN č.3/2013 
ktorým sa vyhlasuje zmena záväznej časti Územného plánu obce Vinohrady nad Váhom 

Obecné zastupiteľstvo obce Vinohrady nad Váhom v zmysle ustanovení § 6 a § 4 ods. 3 písm. j) zákona č. 369/1990 Zb. o obecnom zriadení v znení neskorších predpisov a § 27 ods. 3 zákona č. 50/1976 Zb. o územnom plánovaní a stavebnom poriadku v znení neskorších predpisov sa uznáša na tomto  VZN č.   /2013, ktorým vyhlasuje zmena záväznej časti Územného plánu obce Vinohrady nad Váhom v zmysle územnoplánovacej dokumentácie „Územný plán obce Vinohrady nad Váhom – Zmeny a doplnky č. 2/2013“.

Čl. 1
Rozsah  platnosti  Zmien a doplnkov Územného plánu obce VINOHRADY NAD VÁHOM

1.	Vyhlasuje sa zmena záväznej  časti Územného plánu obce Vinohrady nad Váhom v zmysle územnoplánovacej dokumentácie „Územný plán obce Vinohrady nad Váhom – Zmeny  a doplnky č. 2/2013“.
Predmetom Zmien a doplnkov je zohľadnenie rozvojových zámerov investorov a potrieb obce, vychádzajúc z požiadaviek na doplnenie rozvojových plôch pre bývanie:
1. Lokalita o výmere 13280 m², parcely č. 94, 98, 99, 100,101,102,103. Pozemky sú v platnom územnom pláne funkčne určené ako B1 – B9 s využitím na prestavbu, dostavbu a je navrhovaná funkcia výstavba rodinných domov.
2. Lokalita o výmere 1259 m², parcely číslo 2149, 2150/2 a 2151/2 v územnom pláne funkčne určené ako B1 – B9 s využitím na prestavbu, dostavbu a je navrhovaná funkcia výstavba rodinných domov. 
3. Lokalita o výmere 481 m², parcely č.675/1, 675/2 má súčasnú funkciu B1 – B9 na prestavbu, dostavbu a je navrhovaná funkcia výstavba rodinných domov.
4. Lokalita o výmere 372 m², parcela č. 639 má súčasnú funkciu B1 – B9 na prestavbu, dostavbu a je navrhovaná funkcia výstavba rodinného domu.
5.Lokalita o výmere 1134 m², parcela č. 1155 vedená ako záhrada má súčasnú funkciu B1 – B9 na prestavbu, dostavbu a je navrhovaná na výstavbu bytov. 
6. Lokalita o výmere cca. 6400 m² v dotyku s cestou, parcely č. 860, 860/4, 860/6, 860/7, 860/9 
7. Lokalita o výmere cca. 7600 m², v dotyku s cestou, parcela č. 1636/1. 

2.	Hlavné zásady funkčného využívania, priestorového usporiadania a limity využívania riešeného územia sú uvedené  v záväznej  časti územnoplánovacej dokumentácie „Územný plán obce Vinohrady nad Váhom – Zmeny  a doplnky č. 2/2013“, ktorá je nedeliteľnou súčasťou tohto VZN.

Čl. 2
Uloženie a účinnosť dokumentácie

1.	Dokumentácie schváleného územného plánu obce „Územný plán obce Vinohrady nad Váhom – Zmeny  a doplnky č. 2/2013“ je uložená a je k nahliadnutiu na Obecnom úrade Vinohrady nad Váhom, na Spoločnom obecnom úrade pre výkon činnosti stavebného úradu v Seredi a na Obvodnom úrade v Trnave, odbore výstavby a bytovej politiky.
2.	„Územný plán obce Vinohrady nad Váhom – Zmeny  a doplnky č. 2/2013“nadobúda účinnosť dňom jeho schválenia v obecnom zastupiteľstve t.j. dňa  ...
3.	Toto Všeobecne záväzné nariadenie obce Vinohrady nad Váhom,  ktorým sa  mení a dopĺňa záväzná časť Územného plánu obce Vinohrady nad Váhom podľa schválenej územnoplánovacej dokumentácie obce „Územný plán obce Vinohrady nad Váhom – Zmeny  a doplnky č. 2/2013“, bol schválený uznesením Obecného zastupiteľstva vo Vinohradoch nad Váhom č. 35/2013 dňa 24.6. 2013 a nadobúda účinnosť 15. dňom od jeho vyvesenia na úradnej tabuli 

	
                                                                                              Ing. Eva Hanusová v. r. 
                                                                                                  starostka obce

Príloha : 
„Územný plán obce Vinohrady nad Váhom – Zmeny  a doplnky č. 2/2013“ – záväzná časť

Vyvesené:	Zvesené :
27.06. 2013	12.7.2013